Saudiya Arabistoni Qatarga qarshi harbiy amaliyot o‘tkazishi mumkin - OAV

Saudiya Arabistoni Qatarga qarshi harbiy amaliyot o‘tkazishi mumkin, bu Doha Moskvadan S-400 zenit-raketa majmualarini xarid qiladigan bo‘lsa, yuz beradi. Bu haqda Le Monde xabar qilmoqda.
Nashr ma'lumotiga ko‘ra, Saudiya Arabistoni hukumati Fransiya prezidenti Emmanuel Makronga tegishli bayonot bitilgan maktub yo‘llagan.
Hujjatda Ar-Riyod Rossiya va Qatarning muzokaralaridan tashvishda ekani aytiladi. Ta'kidlanishicha, S-400 o‘rnatilishi Saudiya Arabistoni havo hududi xavfsizligini buzadi va mintaqadagi keskinlikning ortishiga xizmat qiladi.
Eslatib o‘tamiz, avvalroq Saudiyaning «g‘oyib bo‘lgan» valiahd shahzodasi haqida xabar paydo bo‘lgandi.